**Likumprojekta "Grozījums likumā "Par apdrošināšanu bezdarba gadījumam"" sākotnējās ietekmes**

**novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Likumprojekts “Grozījums likumā “Par apdrošināšanu bezdarba gadījumam”” (turpmāk – likumprojekts) izstrādāts ar mērķi pagarināt bezdarbnieka palīdzības pabalsta izmaksas periodu, ņemot vērā Covid-19 radītās sociālās un ekonomiskās sekas.  Likumprojekts stājas spēkā nākamajā dienā pēc tā izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Covid-19 izsludinātā ārkārtējā situācija Latvijā un Valdību veidojošo partiju koalīcijas Sadarbības sanāksmes 2021.gada 1.marta vienošanās. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot Covid -19 radītos riskus un izsludināto ārkārtējo situāciju Latvijā, dēļ kā iedzīvotāju nodarbinātības iespējas ievērojami mazinājušās, Labklājības ministrija ir izstrādājusi grozījumu likumā “Par apdrošināšanu bezdarba gadījumam” (turpmāk – likumprojekts), lai sniegtu atbalstu tām personām, kuras pēc bezdarbnieka pabalsta izmaksas beigām sakarā ar Covid-19 izsludinātās ārkārtējās situācijas radītajām sekām nav atradušas darbu un neveic saimniecisko darbību.  Šobrīd likuma “Par apdrošināšanu bezdarba gadījumam” pārejas noteikumu 23. un 24 punkts nosaka, ka  persona, kurai piešķirtā bezdarbnieka pabalsta izmaksas periods beidzas 2020. gada 12. martā vai vēlāk un kura sakarā ar Covid-19 izplatību izsludinātās ārkārtējās situācijas apstākļiem turpina būt bezdarbnieka statusā, var pieprasīt bezdarbnieka palīdzības pabalstu, kuru piešķir no nākamās dienas pēc tam, kad beidzas bezdarbnieka pabalsta izmaksas periods, pabalstu piešķir uz laiku, kas nav ilgāks par četriem mēnešiem. Bezdarbnieka palīdzības pabalsta apmērs ir 180 *euro* mēnesī.  Ņemot vērā, ka saistībā ar Covid-19 radītajiem riskiem un izsludināto ārkārtējo stāvokli Latvijā, daudzi iedzīvotāji palikuši bez finansiālā atbalsta, kā arī apzinoties, cik ļoti būtiski ir nodrošināt pēc iespējas savlaicīgu un mērķētu atbalstu tiem iedzīvotājiem, kuri cieš no Covid-19 radītajām sociālajām un ekonomiskajām sekām un ierobežotā darba tirgus situācijā nevar atrast darbu, likumprojekts paredz pagarināt bezdarbnieka palīdzība pabalsta izmaksas periodu līdz *6 mēnešiem* (šobrīd 4 mēneši) personām, kurām tiesības uz bezdarbnieka palīdzības pabalstu būs no 2020. gada 9. novembra, t.i., no jauna noteiktās ārkārtējās situācijas sākuma datuma.  Tas nozīmē, ka tiesības saņemt bezdarbnieka palīdzības pabalstu 6 mēnešus būs tiem bezdarbniekiem, kuriem   * bezdarbnieka pabalsta izmaksa beigsies 2020.gada 8. novembrī (ieskaitot) vai vēlāk; * tā kā palīdzības pabalstu piešķir ar nākamo dienu, kad beigusies bezdarbnieka pabalsta izmaksa, tad 6 mēnešus varēs saņemt, ja palīdzības pabalsts piešķirts 2020. gada 9. novembrī vai vēlāk.   Ja datums, līdz kuram piešķirts bezdarbnieka pabalsts, ir līdz 2020. gada 7. novembrim (ieskaitot) un bezdarbnieka palīdzības pabalsts piešķirts no 2020. gada 8. novembra, – šādā gadījumā bezdarbnieka palīdzības pabalstu izmaksā uz laiku, kas nav ilgāks par 4 mēnešiem.  Ja datums, līdz kuram piešķirts bezdarbnieka pabalsts, ir līdz 2020. gada 8. novembris (ieskaitot) vai vēlāks, tad  bezdarbnieka palīdzības pabalstu izmaksā uz laiku, kas nav ilgāks par 6 mēnešiem, bet ne ilgāk kā līdz 2021. gada 30. jūnijam.  2020. gada marta beigās Nodarbinātības valsts aģentūrā (turpmāk – NVA) bija reģistrēti 62 tūkstoši bezdarbnieki, līdz 2020. gada jūlija sākumam reģistrēto bezdarbnieku skaits pieauga līdz 78 tūkstošiem. Pēc tam sākās darba tirgus atkopšanās, reģistrēto bezdarbnieku skaitam samazinoties līdz 67 tūkstošiem. Taču līdz ar Covid-19 pandēmijas otro vilni darba tirgus situācija atkal pasliktinājās, un reģistrēto bezdarbnieku skaits 2021. gada marta sākumā jau ir sasniedzis 74,5 tūkstošus. Būtiski samazinājies reģistrēto vakanču skaits, vēl 2020. gada martā reģistrētas bija 30 tūkstoši vakanču, šim skaitam nokrītoties līdz 17 tūkstošiem novembrī, kam līdz ar Covid-19 pandēmijas vilni sekoja vēl būtiskāks vakanču skaita samazinājums. 2021. gada marta sākumā NVA ir reģistrētas 13,5 tūkstoši vakanču. Paredzams, ka otrā Covid-19 pandēmijas viļņa radītās nelabvēlīgās darba tirgus sekas būs ilgstošākas, kādēļ svarīgi pagarināt finansiālā atbalsta sniegšanu bez darba palikušajiem.  Izmaiņas nepieciešamas, lai mazinātu ekonomiskās situācijas pasliktināšanās radītās sekas un nodrošinātu iespēju personām, kas veikušas valsts sociālās apdrošināšanas iemaksas apdrošināšanai pret bezdarbu, saņemt atbalstu bezdarba gadījumā. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra (turpmāk – VSAA). |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bezdarbnieki, kuriem tiesības uz bezdarbnieka palīdzības pabalstu ir no 2020.gada 9.novembra vai vēlāk un kuras sakarā ar Covid-19 izsludinātās ārkārtējās situācijas radītajām sekām nav atradušas darbu un neveic saimniecisko darbību.  Pēc VSAA datiem unikālais bezdarbnieka palīdzības pabalsta saņēmēju skaits periodā 2020.gada marts līdz decembris – 13 054 personas (dati uz 2021.gada februāri). Šobrīd vērojama tendence, ka salīdzinājumā ar 2020.gada decembri, 2021.gada janvārī bezdarbnieka palīdzības pabalsta saņēmēju skaits ir palielinājies, t.i., ja 2020.gada decembrī pabalsts tika izmaksāts 5 934 personām, tad 2021.gada janvārī – 7 188 personām. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemaina sabiedrības tiesības un pienākumus, kā arī veicamās darbības. Likumprojekts nerada papildus administratīvo slogu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 314 520 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 314 520 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 3 314 520 | 2 816 811 | 0 | 0 | 0 | 0 | 0 |
| 2.1. valsts pamatbudžets | 3 314 520 | 2 816 811 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -2 816 811 | 0 | 0 | 0 | 0 | 0 |
| 3.1. valsts pamatbudžets | 0 | -2 816 811 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 2 816 811 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \*saskaņā ar FM 14.01.2021. rīkojumu Nr.18 un FM 15.02.2021. rīkojumu Nr.87.  Bezdarbnieka palīdzības pabalsta izmaksu pagarinot no četriem uz sešiem mēnešiem līdz 2021.gada 30.jūnijam, papildus divu mēnešu izmaksa provizoriski skartu 9 336 unikālās personas. Tie ir bezdarbnieka palīdzības pabalsta saņēmēji, kuriem pabalsta pirmais mēnesis ir 2020.gada novembris, decembris *(faktiskie VSAA dati 2021.gada februārī)* un 2021.gada janvāris un februāris *(prognozētie dati)*.  Bezdarbnieka palīdzības pabalsta apmērs ir 180 *euro* mēnesī.   | Bezdarbnieka palīdzības pabalsta pirmais mēnesis | Unikālās personas | Papildus izmaksas mēneši | Papildus izdevumi, *euro* | | --- | --- | --- | --- | | 2020.gada novembris | 1 641 | 2 | 590 760 | | 2020.gada decembris | 2 065 | 2 | 743 400 | | 2021.gada janvāris *(prognoze)* | 2 565 | 2 | 923 400 | | 2021.gada februāris *(prognoze)* | 3 065 | 1 | 551 700 | | Kopā | **9 336** |  | **2 809 260** |   Kopējais nepieciešamais finansējums bezdarbnieka palīdzības pabalsta izmaksai, pagarinot pabalsta izmaksu par diviem mēnešiem līdz 2021.gada 30.jūnijam, tiek prognozēts 2 809 260 *euro*.  Bezdarbnieka palīdzības pabalsts tiek finansēts no valsts pamatbudžeta.  Papildus, lai nodrošinātu bezdarbnieka palīdzības izmaksu termiņa pagarinājumu, nepieciešamas izmaiņas VSAA IT sistēmās, izmantojot ārējo izstrādātāju pakalpojumus 16 cilvēkdienu apmērā. Papildus līdzekļi šo pakalpojumu apmaksai: 16 c/d \* 471,90 *euro* = 7 551 *euro* (noapaļojot līdz pilniem *euro*).  **Provizoriskā** darbietilpība izmaiņu veikšanai veidojas no:   |  |  | | --- | --- | |  | C/d | | Masveida uzdevuma pielāgošana, lai pagarinātu piešķiros bezdarbnieka palīdzības pabalstus no 4 mēnešiem uz 6 mēnešiem un atjaunotu to izmaksu, ja izmaksa jau bija beigusies | 16 |   Ņemot vērā ar IT sistēmu pielāgošanu saistītos termiņus, likumprojekta noteikto normu būs iespējams ieviest 2021.gada aprīļa otrajā pusē.  Līdz ar to, kopējais nepieciešamais finansējuma apmērs likumprojekta īstenošanai plānots 2 816 811 *euro* apmērā, tajā skaitā 2 809 260 *euro* apmērā, lai nodrošinātu bezdarbnieka palīdzības pabalsta izmaksas termiņa pagarinājumu no četriem līdz sešiem mēnešiem līdz 2021.gada 30.jūnijam, un 7 551 *euro*, lai nodrošinātu VSAA IT sistēmu pielāgošanu. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Labklājības ministrija normatīvajos aktos noteiktajā kārtībā sagatavos un iesniegs izskatīšanai Ministru kabineta rīkojuma projektu “Grozījumi Ministru kabineta 2021.gada 11.janvāra rīkojumā Nr.16 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”””, paredzot līdzekļu palielinājumu no valsts budžeta programmas 02.00.00 „Līdzekļi neparedzētiem gadījumiem”, kas nepārsniedz 2 816 811 *euro*, tajā skaitā 2 809 260 *euro*, lai nodrošinātu bezdarbnieka palīdzības pabalsta izmaksas termiņa pagarinājumu no četriem līdz sešiem mēnešiem līdz 2021.gada 30.jūnijam, un 7 551 *euro*, lai nodrošinātu VSAA IT sistēmu pielāgošanu.  Pamatojoties uz Ministru kabineta 2021.gada 11.janvāra rīkojumu Nr.16 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” bezdarbnieka palīdzības pabalsta izmaksai jau ir piešķirts finansējums nepārsniedzot 3 314 520 *euro*, lai atbilstoši likuma “Par apdrošināšanu bezdarba gadījumam” pārejas noteikumu 23. un 24. punktam nodrošinātu bezdarbnieka palīdzības pabalsta izmaksu 180 *euro* apmērā laikposmā no 2021. gada 1. janvāra līdz 2021. gada 30. jūnijam. Vienlaikus Labklājības ministrija jau ir sagatavojusi grozījumus minētajā rīkojumā, paredzot papildus finansējumu bezdarbnieka palīdzības pabalstu izmaksas nodrošināšanai 2021.gadā 7 387 920 *euro* apmērā, saistībā ar bezdarbnieka palīdzības pabalsta saņēmēju skaita palielināšanos (plānots izskatīt Ministru kabineta 2021.gada 9.marta sēdē).  Līdz ar to kopējais finansējums bezdarbnieka pabalsta izmaksu nodrošināšanai līdz 2021.gada 30.jūnijam tiek prognozēts 13 519 251 *euro* apmērā, tajā skaitā 13 511 700 *euro* bezdarbnieka palīdzības pabalsta izmaksu nodrošināšanai un 7 551 *euro*, VSAA IT sistēmu pielāgošanas nodrošināšanai.  Minētā pabalsta izmaksu nodrošinās VSAA. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VSAA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc likuma spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministre R.Petraviča

Valsts sekretārs I.Alliks

I.Salmane, 67021556

[Irena.Salmane@lm.gov.lv](mailto:Irena.Salmane@lm.gov.lv)

K.Zirnīte, 67021520

[Kristine.Zirnite@lm.gov.lv](mailto:Kristine.Zirnite@lm.gov.lv)